open-index/open-wikipedia-markdown huggingface dataset:
Mixpanel

**מיקספאנל** (באנגלית: **Mixpanel**) היא פלטפורמת תוכנה כשירות, המאפשרת לנתח נתוני מוצר, לבדוק את מעורבותם של הגולשים בשירות ולשפר את חווית המשתמש.

החברה הוקמה בשנת 2009, מעסיקה כ-350 עובדים ומבין 6,000 לקוחותיה נמנות חברות מרכזיות כגון: אובר, מאנדיי, למונייד, פיבר ועוד.

המטה הראשי של החברה ממוקם בסן פרנסיסקו, ארצות הברית.

## היסטוריה
מיקספאנל הוקמה בשנת 2009 על ידי סוהיל דושי (Suhail Doshi) וטים טרפרן (Tim Trefren).

בחודש דצמבר 2014, גייסה כ-65 מיליון דולר בסבב גיוס בהובלת קרן אנדריסן הורוביץ (Andreessen Horowitz).

בחודש נובמבר 2021, גייסה כ-200 מיליון דולר בסבב גיוס בהובלת קרן ביין קפיטל (Bain Capital Tech Opportunities).

בחודש ינואר 2022, החליטה החברה להרחיב את פעילותה בישראל ומינתה את עופר פוליבודה למנהל הפעילות הארצי.

בחודש יוני 2022, חתמה החברה על הסכם שיתוף פעולה עם קבוצת יעל הישראלית.

## קישורים חיצוניים

* 

## הערות שוליים

קטגוריה:סטטיסטיקה
קטגוריה:שיווק באינטרנט
ינה זולנאי

**ינה זולנאי** (במקור עד שנות ה-40 של המאה ה-20 **צייטינגר**, בהונגרית: **Zolnai Jenő**; בודפשט, 3 באוקטובר 1911 – בודפשט, 27 ביולי 1971) היה פסנתרן, מלחין, מורה לפסנתר יהודי-הונגרי פרופסור באקדמיה למוזיקה ע"ש פרנץ ליסט. הוא היה שייך לדור הפסנתרנים המוכשים ביותר כמו: אנדרה פטרי , אנני פישר, אנדרה פלדש ולא במקרה ארבעתם היו תלמימידיו המצטיינים של ארנסט פון דוהנאני. הוא היה המנכ"ל הראשון של התזמורת הפילהרמונית של הונגריה.

## קורות חייו
ינה צייטינגר נולד במשפחה יהודית כבנם של מור צייטינגר (1873–1956), מוזיקאי, מורה ושל בטי שוורץ (1873–1949). כבר ב-1927 הצליח לבצע את אחת מיצירותיו בקונצרט שבו הציגו מלחינים צעירים את עצמם. "העיתון" דיווח על כך ביוני 1927. הוא למד באקדמיה למוזיקה ע"ש פרנץ ליסט בבודפשט, הוא היה תחילה תלמידו של אימרה שטפאנאי ולאחר מכן של ארנסט פון דוהנאני. מסוף 1928 הופיע בסדרה של מופעי רדיו ובקונצרטים של האקדמיה למוזיקה. לאחר קבלת התואר ותעודת האמן שלו ב-1932 נתן סדרת קונצרטים מצליחים בסיבוב הופעות בהונגריה ומחוצה לה. המבקרים כתבו על כך בחיוב. כך, למשל, "העיתון הלאומי" (Nemzeti Ujság), במרץ 1934:
במחצית השנייה של שנות ה-30 לימד גם בבית הספר למוזיקה באויפשט. כיהודי כבר לא היה יכול להופיע בפני קהל לא יהודי ומינואר 1940 הופיע במסגרת הפעילות האמנותית של אומיקה - ההתאחדות הלאומית היהודית-הונגרית לחינוך בתיאטרון גולדמארק. לאחר מכן - התאריך המדויק אינו ידוע - היא שינה את שמו ומאז ואילך הופיעה בתור ינה זולנאי.

במלחמת העולם השנייה נלקח לשירות עבודה (עבודות כפייה לגברים יהודים עבור הצבא ההונגרי). ג'רג' קוראני מזכיר את ינה זולנאי בספר הזיכרונות שלו משנת 2005 על שירות העבודה ב-centropa.org:

בשנים 1949–1950, הפך זולנאי למזכיר הכללי האחרון של האגודה החופשית של מוזיקאים ההונגרים ולאחר מכן למנהל הכללי הראשון של "החברה הלאומית לניהול קונצרטים", קודמתה של הפילהרמונית הלאומית ההונגרית, שנוסדה ב-1949. משנת 1950 לימד פסנתר במחלקה ללימודי המשך של ארגון בית הספר למוזיקה מטרופוליטן. ב-1957 חגג 25 שנה לקריירה האמנותית שלו, ובהזדמנות זו ערך קונצרט באקדמיה למוזיקה, בה גם לימד. חיבוריו למטרות פדגוגיות עוררו ויכוחים. יצירותיו כוללות:
* שתי קנטטות
* שני קונצ'רטו לפסנתר
* סונטה לכינור
* רביעיית כלי מיתר
* שני מחזורי שירים (אטילה יוז'ף ושירים יפניים)

הוא מת בתאונה ב-27 ביולי 1971 והובא למנוחות בבית הקברות היהודי ברחוב קוזמה בבודפשט.

## לקריאה נוספת
* לקסיקון ביוגרפי הונגרי. עורכת ראשית. אגנש קניירש. בודפשט, הוצאה לאור אקדמית, 1981.
* אלדאר טוט-בנצה סאבולצ'י: לקסיקון מוזיקה I-III. מהדורה חדשה מתוקנת. עורך ראשי ד"ר דנש ברטה, עורכת מרגיט טוט. בודפשט, Zeneműkiadó Vallalat, 1965.
* ינה זולנאי באתר אומיקה - ההתאחדות הלאומית היהודית-הונגרית לחינוך

## קישורים חיצוניים
* 
* ינה זולנאי באתר Arcanum
* לאסלו הרשאני: אמנים יהודים בסערה צייטינגר (זולנאי) ינה - באתר התאחדות הקהילות היהודיות בהונגריה
* אחת מיצירותיו לפסנתר - נוקטורנו

## הערות שוליים

קטגוריה:פסנתרנים יהודים הונגרים
קטגוריה:מלחינים יהודים הונגרים
קטגוריה:משתתפי פעילות האומנות אומיקה
קטגוריה:בודפשט: אישים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:מורים למוזיקה בהונגריה
קטגוריה:יהדות בודפשט
קטגוריה:בוגרי האקדמיה למוזיקה ע"ש פרנץ ליסט
קטגוריה:הרוגי תאונות
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1911
קטגוריה:הונגרים שנפטרו ב-1971
בסיס חיל האוויר מאירינגן

**בסיס חיל האוויר מאירינגן**, הידוע גם בשם **שדה התעופה הצבאי אונטרבך**, הוא בסיס טיסה שווייצרי הממוקם בסמוך לכפר אונטרבך והעיירה ממיירינגן, בקנטון ברן. הוא אחד משלושת בסיסי טיסה עיקריים של חיל האוויר השווייצרי.

שדה התעופה ממוקם בעמק האלפיני של נהר ארה, עם מסלול טיסה יחיד המקביל לנהר. הוא מוקף בצפון בכביש הראשי למירינגן, לנהר ולקו הרכבת ברוניג. מדרום, מסלולי הסעה מחברים את שדה התעופה לדירים תת-קרקעיים שנבנו בצד העמק.

## היסטוריה
הבסיס החל לפעול ב-1 בדצמבר 1941. לאחר מלחמת העולם השנייה, נבנתה מערת מטוסים בבסיס. ב-1970 החלה בניית מערה נוספת עבור ה-A-7G Corsair II, אך מכיוון שה-A-7G לא נקנה, הושלמה בנייה זו כמערת אחסון תחמושת. בהמשך נבנתה מערכה עבור ה-F/A-18 Hornet.

כיום הבסיס עדיין חשוב עבור חיל האוויר השווייצרי. והוא אחד משלושת בסיסי מטוס קרב בלבד, יחד עם בסיס פיירן ובסיס אמן. זהו בסיס הבית של שתי טייסות קרב, טייסת 8 מצוידת ב-Northrop F-5E Tiger, וטייסת 11 מצוידת ב-F/A-18 Hornet.

זהו הבסיס השווייצרי היחיד שמשתמש במערת מטוסים בפעילות יומיומית. המסלול מצויד בהתקני עצירה נשלפים (בשימוש ה-F/A-18 ובמקרי חירום על-ידי ה-F-5) בשני הקצוות.

לתפעול הבסיס יש השפעות חיוביות ושליליות לאזור ולעיר מאירינגן: חתימת הרעש של המטוסים הצבאיים פוגעת באוכלוסייה וגם בעסקים בתחום התיירות. מנגד הבסיס מספק 190 מקומות תעסוקה ומהווה גורם כלכלי חשוב לאזור. בשדה התעופה יש מוזיאון קטן הפתוח בימי רביעי אחר הצהריים ממאי עד אוקטובר.

את מסלול ההמראה בבסיס חוצים שני כבישים ציבוריים ובכך כלי טיס צבאיים חולקים מסלול משותף עם כלי רכב אזרחיים. כאשר מבוצעת נחיתה או המראה של כלי טיס, נסגרים שערי המעבר בכבישים החוצים ומאובטחים על ידי שוטרים צבאיים. ייחודיות זו מהווה גורם משיכה תיירותי.

## קישורים חיצוניים

## הערות שוליים

מאירינגן
מאירינגן
קטגוריה:שווייץ: צבא וביטחון
התערוכה הארץ-ישראלית

[300px|ממוזער|כרזת התערוכה במסגרת [הקונגרס הציוני העולמי ה-14 בווינה, 1925]]
[ממוזער|[דוד שוב במהלך התערוכה הארץ הישראלית בברלין, 1896]]
**התערוכה הארץ-ישראלית** הוא כינוי של תערוכות שונות שהוצגו מחוץ לארץ ישראל בתקופת השלטון העות'מאני ובתקופת המנדט.

## בתקופה העות'מאנית
ניסיונות מוקדמים לשליחת מוצרי היישוב לתערוכות נעשו מסוף המאה ה-19. ב-1896 נשלח דוד שוב, איש ראש פינה, לייצג את תוצרת מושבות ארץ ישראל בתערוכת התעשייה הגדולה בברלין. התוצרת הארץ-ישראלית שכללה בעיקר בקבוקי יין ומוצרי אמנות, הוצגה כחלק מביתן שהוקדש לארצות המזרח הקרוב, וכונה "רחוב בקהיר".

ב-1904 הוצגה תערוכה ארץ-ישראלית בווינה, בחסות הסניף המקומי של יקבי כרמל. התערוכה כללה מוצרי חקלאות ואמנות.

## בתקופת המנדט
בתקפת המנדט, התערוכה הארץ-ישראלית הייתה תערוכה נודדת שהוצגה מחוץ לארץ-ישראל המנדטורית, נועדה להצגת תוצרי החקלאות, התעשייה והמסחר של היישוב, לשם חשיפת אפשרויות כלכליות בארץ ישראל. יזמי התערוכה היו חברה פרטית לפיתוח כלכלי, "מסחר ותעשייה", בראשות אלכסנדר עזר יבזרוב ושלמה יפה, שיזמו במקביל גם ירידים דומים בתל אביב, הוציאו לאור דו-שבועון באותו שם והקימו לשכת ייעוץ למסחר ותעשייה. יזם נוסף של התערוכה היה האגרונום זליג סוסקין.

התערוכה הוצגה לראשונה במסגרת הקונגרס הציוני העולמי ה-14 בווינה, שהתקיים בין 18-31 באוגוסט 1925. מאות אורחים נכחו באירוע פתיחת התערוכה, ביניהם דיפלומטים ועיתונאים ממדינות אירופה. בין הנואמים היו יושב ראש הוועד הפועל הציוני הרב צבי פרץ חיות, חיים ויצמן, חיים ארלוזורוב, זליג סוסקין.

בהמשך נדדה התערוכה לוורשה והוצגה שם בין 6 בדצמבר 1925 - 17 בינואר 1926. בעקבותיה נפתחה בישראל לשכת מסחר רשמית של ממשלת פולין, לקשרי מסחר עם ארץ ישראל, מצרים וסוריה.

זאב ז'בוטינסקי סקר את התערוכה בקונגרס ה-14 במאמר ביקורת מפורט. לפיו, התערוכה כללה מגוון מוצגים מרשים, אך תנאי התצוגה הצפופים פגמו בהתרשמות מהם. ז'בוטינסקי תיאר את האיכות הגבוהה של המוצגים החקלאיים, אך הדגיש כי אינה מעידה על התוצרת הממוצעת אלא על פוטנציאל החקלאות. הוא פירט את המגוון הרב של יוזמות תעשייתיות בשלל ענפי תעשייה, אך ציין כי האיכות של רובם אינה מספקת עדיין. הוא תהה גם מי קהל היעד של התוצרת המקומית ומה סיכויי ההצלחה של התעשייה, בארץ בה ידם של רוב התושבים אינה משגת לרכוש מוצרים, והשוק המקומי מוצף תוצרת מיובאת, זולה יותר ואיכותית יותר. הוא מבקר את הנהגת היישוב שאינה פועלת לאור אינטרס לאומי לייצא את התוצרת, ומשבח את היוזמה הפרטית, כגון חברת "מסחר ותעשייה", שיזמה את התערוכה.

באוגוסט 1941 הוצגה התערוכה הארץ-ישראלית במצרים. חשיבותה הייתה בחשיפת התפתחות התעשייה והמסחר הארץ-ישראלית, ובפרט הצגת תרומתה למאמץ המלחמתי של הבריטים במלחמת העולם השנייה, להשגת שיתופי פעולה כלכליים עם שלטונות המנדט וגורמים נוספים במצרים. בתערוכה ביקרו נכבדים רבים ביניהם חוסיין סירי ראש ממשלת מצרים, פארוק, מלך מצרים ופרידה, מלכת מצרים, השר הבריטי אוליבר ליטלטון וראש פיקוד המזרח התיכון קלוד אוקינלק וחיים נחום אפנדי הרב הראשי של יהודי מצרים.

ב-1945 הוצגה התערוכה הארץ-ישראלית באיסטנבול. הצגת התערוכה עם סיום מלחמת העולם השנייה נועדה בעיקר כתעמולה להצגת יכולות הייצור של היישוב בארץ ישראל, ולא למכירות, עקב מגבלות סחר שעדיין נותרו מתקופת המלחמה.

## הערות שוליים

קטגוריה:תערוכות
קטגוריה:היישוב: כלכלה
לגעת בשמיים

"**לגעת בשמיים**" הוא סינגל שהוקלט על ידי הזמר הישראלי דודו אהרון, השיר יצא לאור ב-27 ביוני 2023.

## רקע וכתיבה
השיר נכתב על-ידי אהרון, רון ביטון, תמיר צור והצמד דולי ופן - שגם הפיקו אותו מוזיקלית. השיר נוצר לרגל חתונתו של ביטון, שם גם נחשף לראשונה.

יוצרי השיר סיפרו כי השיר כלל לא תוכנן להשתחרר באופן פומבי, אך לבסוף אכן יצא לאוויר העולם הודות לתגובות אוהדות ובקשות נשנות ממעריצים ומתקליטנים. עם יציאתו הפך ללהיט ברשת ובתחנות הרדיו בישראל, ואף כיכב במצעד ההשמעות השבועי של מדיה פורסט במשך 4 שבועות, כאשר בשיאו הגיע למקום ה-6.

## וידאו קליפ
הווידאו קליפ המלא שיצא עבור השיר ובוים על-ידי דורון סרי הועלה לערוץ היוטיוב של דודו אהרון ב-27 ביוני 2023. הקליפ מורכב מצילומי וידאו מחתונתם של רון ביטון וחן שמיל - שם הושמע לראשונה.

נכון לספטמבר 2023, מונה הצפיות של הקליפ עומד על כ-400,000.

## מיקומי שיא

## קישורים חיצוניים
* סרטון השיר "לגעת בשמיים" באתר יוטיוב
* מילות השיר "לגעת בשמיים" באתר שירונט

## הערות שוליים

קטגוריה:שירי דודו אהרון
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שנכתבו על ידי רון ביטון
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהולחנו על ידי רון ביטון
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על נישואים
קמרון ארצ'ר

**קמרון דזמונד ארצ'ר** (באנגלית: **Cameron Desmond Archer**; נולד ב-9 בדצמבר 2001 בוולסול שבאנגליה) הוא כדורגלן אנגלי המשחק בעמדת החלוץ בקבוצת סאות’המפטון.

## קריירת מועדונים
ארצ'ר גדל במחלקת הנוער של אסטון וילה. הוא ערך עשר הופעות ליגה במדי הקבוצה הבוגרת של המועדון במסגרת הפרמייר ליג, וכן הושאל מהמועדון לסוליהאל מורס מהנשיונל ליג, ולפרסטון נורת' אנד ולמידלסברו מהפוטבול ליג צ'מפיונשיפ.

ב-27 באוגוסט 2023 חתם ארצ'ר על חוזה לארבע שנים בשפילד יונייטד מהפרמייר ליג.

## קריירה בינלאומית
ארצ'ר היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2023, וערך חמש הופעות והבקיע שני שערים בטורניר, בו זכתה נבחרתו.

## תארים
;נבחרת אנגליה עד גיל 21
* אליפות אירופה עד גיל 21 (1): 2023

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני אסטון וילה
קטגוריה:כדורגלני פרסטון נורת' אנד
קטגוריה:כדורגלני מידלסברו
קטגוריה:כדורגלני שפילד יונייטד
קטגוריה:כדורגלני סאות'המפטון
קטגוריה:אנגלים שנולדו ב-2001
ראש ממשלת קוריאה הדרומית

**ראש ממשלת הרפובליקה של קוריאה** (בקוריאנית: **국무총리**) הוא המשרה הפוליטית השנייה בחשיבותה בדרום קוריאה לאחר הנשיא. ראש הממשלה משמש בפועל כסגן ראש הממשלה היות שנשיא קוריאה הדרומית הוא ראש הרשות המבצעת.

ראש הממשלה ממונה בידי הנשיא ומינויו דורש אישור של האספה הלאומית. ראש הממשלה יכול להיות חבר באספה הלאומית, אך אין זה מחייב אותו על מנת לכהן בתפקיד. לעיתים ראש הממשלה הוא מינוי מקצועי ואינו בהכרח פוליטי בניגוד לנשיא הרפובליקה המחויב להיות פוליטי.

## תפקידים ואחריות
בין תפקידיו של ראש הממשלה ניתן למנות:
* ראש הממשלה משמש כעוזר הבכיר ביותר לנשיא קוריאה הדרומית.
* ראש הממשלה הוא הראשון בסדר הירושה שממלא את תפקידו של הנשיא כנשיא בפועל אם נבצר מהנשיא למלא את תפקידו.
* ראש הממשלה משמש כסגן יושב מועצת המדינה של קוריאה שכן היא הקבינט. (הנשיא הוא ראש הרשות המבצעת).
* מסייע לנשיא בפיקוח על משרדי הממשלה השונים.

[ממוזער|בניין ראש הממשלה, [סיאול]]

## ראו גם
* נשיא קוריאה הדרומית
* האספה הלאומית של קוריאה הדרומית

## קישורים חיצוניים

*  

## הערות שוליים

קטגוריה:קוריאה הדרומית: פוליטיקה
*
קטגוריה:ממשלת קוריאה הדרומית
לואי ז'הוט

**לואי ז'הוט** (בהולנדית: **Louis Jehotte**; 1803, לייז' – 1884, בריסל) היה פסל בלגי.

## ביוגרפיה
ז'הוט, בנו של חרט במטבעה בליייז'.

ז'הוט החל את למודיו באקדמיה לציור בלייז' אצל פרנסואה ז'וזף דוונדר .
ז'הוט המשיך את הכשרתו בפריז, אחר כך בפירנצה וברומא שם שהה מ-1824 עד 1829 הודות למענק מקרן למברט דרכיס .

ז'הוט עבד ברומא בסטודיו של מתייה קסלס ובסטודיו של ברטל תורוואלסן.

ז'הוט לימד באקדמיה המלכותית לאמנות של בריסל.

## גלריה

Statue of Charles of Lorraine in Brussel.jpg|קרל אלכסנדר, נסיך לורן ליד ארמון שארל דה לורן בבריסל
Charlemagne-liege-2.jpg|פסל רכוב של קרל הגדול בלייז'


## קישורים חיצוניים

קטגוריה:פסלים בלגים
קטגוריה:ילידי 1803
קטגוריה:נפטרים ב-1884
Dark Hearts (שיר)

"**Dark Hearts**" (בעברית: "**לְבָבוֹת אֲפֵלִים**") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה,  (2020). השיר יצא לאור ב-14 באוגוסט 2020, בהוצאת חברת התקליטים אנני מלודי רקורדס, כסינגל השלישי מתוך האלבום וכשיר הנושא מתוכו.

כאשר "Dark Hearts" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-*[[Stereogum]]*.

## רקע וכתיבה
השיר נכתב על ידי אנני וסטפן סטורם והופק על ידי סטורם גם כן. בהשראת סוגת האלקטרו הצרפתית, "Dark Hearts" הוא הסינגל השלישי – ושיר הנושא – מתוך האלבום. השירה של אנני משולבת עם ריף סינת'י דומיננטי; הוא תואר כ"בעל סנטימנטים אפלים בגוונים החלומיים ביותר, חתימה אופיינית לאלבום החדש שלה שייצא ב-16 באוקטובר".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות.

## ביקורת
"Dark Hearts" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם *Stereogum* סיפרה אנני כי:

גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב.

## וידאו קליפ
האודיו הרשמי של השיר פורסם ב-14 באוגוסט 2020, בסמוך לצאתו כסינגל. ארבעה ימים קודם לכן, פורסם קדימון רשמי שלו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אנני
קטגוריה:שירים באנגלית
קטגוריה:שירים שנכתבו על ידי אנני
ג'נה פורסטר

**ג'נה פורסטר** (באנגלית: **Jenna Forrester**; נולדה ב-14 ביוני 2003) היא שחיינית אוסטרלית, זוכת מדליית ארד באליפות העולם (פוקואוקה 2023) ופעמיים אלופת אוסטרליה (2021 ו-2023) במשחה ל-400 מטר מעורב אישי.

## ביוגרפיה
פורסטר מתאמנת בקבוצת מערב סנט פיטרס בקווינסלנד. 

### 2019
באליפות העולם בשחייה לנוער שנערכה בבודפשט, הונגריה באוגוסט 2019 זכתה במדליית כסף במשחה שליחות 4x200 מטר חופשי בתוצאה של 7:57.87 דקות, אחרי ארצות הברית (7:55.49 דקות) וקנדה (8:01.14 דקות), כשחיינית רביעית היא קבעה ב"זינוק שליחות" תוצאה של 1:59.44 דקות. נוסף לכך, היא סיימה במקום תשיעי במשחה ל-400 מטר מעורב אישי בתוצאה של 4:48.22 דקות ובמקום 16 במשחה ל-400 מטר חופשי בתוצאה של 4:16.52 דקות.

### 2021
באליפות אוסטרליה שנערכה בגולד קוסט, קווינסלנד באפריל 2021 היא זכתה במדליית זהב במשחה ל-400 מטר מעורב אישי בתוצאה של 4:39.46 דקות.

במבחנים האוסטרלים לאוליפיאדת טוקיו שנערכו באדלייד, אוסטרליה הדרומית ביוני 2021 היא זכתה במדליית זהב במשחה ל-400 מטר מעורב אישי בתוצאה של 4:39.93 דקות. היא לא קבעה את הקריטריון האולימפי ולכן לא השתתפה במשחקים האולימפיים.

### 2022
באליפות אוסטרליה שנערכה באדלייד במאי 2022 היא זכתה במדליית כסף במשחה ל-400 מטר מעורב אישי בתוצאה של 4:36.77 דקות, אחרי קיילי מקיואן (4:31.74 דקות)

באליפות העולם שנערכה בבודפשט, הונגריה ביוני אותה שנה היא סיימה במקום שביעי במשחה ל-400 מטר מעורב אישי בתוצאה של 4:42.39 דקות, בשלב המוקדמות היא קבעה תוצאה של 4:40.20 דקות. 

במשחקי חבר העמים שנערכו בברמינגהאם בתחילת אוגוסט אותה שנה היא סיימה במקום שישי במשחה ל-400 מטר מעורב אישי בתוצאה של 4:41.80 דקות.

### 2023
#### אלופת אוסטרליה
באליפות אוסטרליה שנערכה בגולד קוסט באפריל 2023 היא זכתה בשתי מדליות, זהב וכסף. במדליית זהב במשחה ל-400 מטר מעורב אישי בתוצאה של 4:35.05 דקות ומדליית כסף במשחה ל-200 מטר מעורב אישי בתוצאה של 2:09.32 דקות, אחרי קיילי מקיואן בתוצאה של 2:08.16 דקות.

#### מדליית ארד באליפות העולם
באליפות העולם שנערכה בפוקואוקה, יפן ביולי 2023 היא זכתה במדליית ארד במשחה ל-400 מטר מעורב אישי בתוצאה של 4:32.30 דקות, אחרי סאמר מקינטוש מקנדה שקבעה שיא אליפות חדש של 4:27.11 דקות וקייטי גריימס מארצות הברית (4:31.41 דקות). נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:08.98 דקות (חמישית סיימה אנסטסיה גורבנקו מישראל - 2:10.08 דקות).

## ראו גם

## קישורים חיצוניים

קטגוריה:שחייניות מעורב אישי
קטגוריה:שחייניות אוסטרליות
קטגוריה:ילידות 2003
ליאון תג'ר

שמאל|ממוזער|250px|מכלי הדלק בנמל רוסה לאחר הצתתם
**ליאון תג'ר** (בבולגרית: **Леон Таджер**, מוכר גם בשם העט שלו "בן דוד"; 4 במאי 1903, סופיה, נסיכות בולגריה – 15 בדצמבר 1941, רוסה, ממלכת בולגריה) היה עיתונאי ופרטיזן יהודי, חבר המפלגה הקומוניסטית של בולגריה, אשר הוצא להורג לאחר שביצע פעולת חבלה במכלי דלק של הצבא הגרמני והרג חייל גרמני בנמל רוסה .

## קורות חיים
ליאון תג'ר נולד בסופיה למשפחה המעורה פוליטית בחוגי הקהילה. אביו יוסף תג'ר היה עורך דין ידוע, פעיל ציוני ועורך השבועון הציוני "שלום". ליאון יצא ללימודי משפטים בווינה. ב-1921 החליט אבי המשפחה לעלות לארץ ישראל עם משפחתו והתיישב בתל אביב. ליאון עזב את לימודיו והצטרף לאביו. הוא ואביו עבדו בפרדס בסמוך לעיר. מ-1924 נמנה עם פעילי המפלגה הקומוניסטית של פלשתינה ופרסם מאמרי דעה בביטאונה. הוא דגל בשיתוף פעולה בין ערבים ליהודים ובמאבק משותף נגד השלטון הבריטי. ב-1933 נעצר תג'ר על ידי משטרת המנדט בשל פעילות חתרנית, נשפט ונכלא למספר חדשים בירושלים. באוקטובר 1934 גורש לבולגריה. תג'ר הצטרף למפלגה הקומוניסטית של בולגריה, והיה פעיל שטח שלה גם כאשר הוצאה אל מחוץ לחוק. הוא פרסם מאמרי דעה תחת שם העט "בן דוד". תג'ר רכש זהות בדויה ועבד במנהל הדלק של נמל רוסה תחת השם דימיטר קירוב.

ב-1 במרץ 1941 הצטרפה בולגריה להסכם התלת-צדדי והפכה לאחת ממדינות הציר. בו ביום נכנסו יחידות שונות של הצבא הגרמני לשטחי בולגריה וחנו בה. ב-29 באוקטובר 1941 ביצע תג'ר פעולת חבלה במכלי דלק של הצבא הגרמני בנמל רוסה. מספר מכלים הוצתו ונגרם נזק במקום. במהלך הפעולה נאבק תג'ר בחייל גרמני אשר שמר על המתקן, ודקר אותו למוות בסכין. בעקבות הרג החייל הגרמני תבע השגריר הגרמני המיוחד לסופיה אדולף בקרלה מממשלת בולגריה למסור לידי הגרמנים 100 יהודים מראשי הקהילות בסופיה וברוסה. הבולגרים סירבו לדרישת הגרמנים בטענה שבולגריה היא מדינה עצמאית וחברה בציר, ושהרוצח נלכד ויובא לדין על פי חוק. בהמשך, ויתרו הגרמנים על דרישתם.

תג'ר נלכד, הובא לדין ונגזר עליו עונש מוות. בדצמבר 1941 הוצא להורג בתלייה. לאחר מלחמת העולם השנייה, עם כינון הרפובליקה העממית של בולגריה נקראו בתי הזיקוק ברוסה על שמו של ליאון תג'ר (בבולגרית: "Нефтопреработващ завод „Леон Таджер). ב-1989 הוסר שמו של תג'ר מבתי הזיקוק.

## קישורים חיצוניים

## הערות שוליים

קטגוריה:פרטיזנים יהודים מבולגריה
קטגוריה:בולגרים שנהרגו במלחמת העולם השנייה
קטגוריה:אנשי העלייה השלישית
קטגוריה:פוליטיקאים יהודים בולגרים
קטגוריה:פעילי המפלגה הקומוניסטית של פלשתינה
קטגוריה:אנשי מחתרת שנספו בשואה
קטגוריה:קומוניסטים יהודים בולגרים
קטגוריה:בולגרים שנולדו ב-1903
קטגוריה:נפטרים ב-1941
The Streets Where I Belong

"**The Streets Where I Belong**" (בעברית: "**הָרְחוֹבוֹת בָּהֶם אֲנִי שַׁיֶּכֶת**") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה,  (2020). השיר יצא לאור ב-25 בספטמבר 2020, בהוצאת חברת התקליטים אנני מלודי רקורדס, כסינגל הרביעי מתוך האלבום.

כאשר "The Streets Where I Belong" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-*[[MuuMuse]]* .

## רקע וכתיבה
השיר נכתב על ידי אנני, יונאס פטרסון וסטפן סטורם והופק על ידי סטורם גם כן. בדומה לסינגלים הקודמים מ-, "The Streets Where I Belong" הוא שיר ג'אם-סינת'-פופ עם אווירה שתוארה כלקוחה מסרטים שיצאו בשנות ה-80, שבו אנני מגוללת סיפורים על ימי קיץ ליד המפרץ, מסיבות בני-נוער בלילה וכמיהות רומנטיות "צעירות".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.5 מיליון השמעות.

## ביקורת
"The Streets Where I Belong" זכה לשבחים ביקורתיים רבים מטעם מבקרי המוזיקה השונים כאשר יצא. בביקורת שפורסמה ב-*MuuMuse* נכתב כי:

גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב.

## וידאו קליפ
הווידאו קליפ הנלווה של "The Streets Where I Belong" פורסם ב-25 בספטמבר 2020.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אנני
קטגוריה:שירים באנגלית
קטגוריה:שירים שנכתבו על ידי אנני
קטגוריה:שירים על רחובות
בדיקת כימיה בדם

**בדיקת כימיה בדם** היא אוסף של בדיקות דם רבות שבודקים בהם מרכיבים שונים בדם באמצעות מעבדה כימית.
הבדיקות יכולות לסייע באבחון של מחלות כבד, מחלות כליות, מחלות לב, מחלות לבלב, מחלות אנדוקריניות, מחלות תזונתיות, מחלות מטבוליות ועוד.
הבדיקות מבוצעות כאשר עולה חשד למחלה רפואית כלשהי וכבדיקות מעקב. חלק מהבדיקות מבוצעות גם כבדיקות שגרתיות.

## בדיקת אלקטרוליטים

**בדיקת אלקטרוליטים** או **פאנל אלקטרוליטים** היא בדיקת דם נפוצה המורכבת משלוש בדיקות כימיות עיקריות: אשלגן, נתרן, וכלוריד. בנוסף לבדיקות אלה היא ניתן לבדוק את רמות סידן, מגנזיום וזרחן. ביקרבונט נבדק גם הוא, כחלק מבדיקת מאזן חומצה ובסיס בגוף.

## תפקודי כליות

בדיקת תפקודי הכליות כוללת בדיקת קריאטינין, המאפשרת לחשב את קצב הסינון הגלומרולרי המשוער (eGFR). בנוסף לכך נהוג לבדוק BUN או אוריאה.

## תפקודי כבד

במסגרת בדיקה זו בודקים את רמות האלבומין, חלבון כללי (TP), אלקליין פוספטז (ALP), אלאנין טרנסאמינאז (ALT), אספרטט אמינוטרנספראז (AST), גמא-גלוטאמיל טראנספפטידאז (GGT), לקטט דהידרוגנז (LDH), ובילירובין שבדם. בדיקת תפקודי קרישה יכולה גם היא לשמש להערכת תפקוד הכבד.

## פאנלים נוספים
***פאנל מטבולי בסיסי** (באנגלית: Basic metabolic panel) היא בדיקת דם נפוצה המורכבת מסט הבדיקות של פאנל אלקטרוליטים בתוספת בדיקת תפקודי הכליות ורמת הגלוקוז שבדם. כמו כן, במקרים מסוימים לעיתים מצרפים לפאנל זה גם בדיקה של רמת הסידן בדם.
***פאנל מטבולי מקיף** (באנגלית: Comprehensive metabolic panel) היא בדיקת דם נפוצה המורכבת מסט הבדיקות של פאנל מטבולי בסיסי בתוספת חלק מבדיקות תפקודי הכבד.

## פרופיל שומנים

**פרופיל שומנים** או פרופיל ליפידים (באנגלית: Lipid profile) היא בדיקת דם, שבמסגרתה בודקים את רמות השומנים השונים שבדם כגון: כולסטרול כללי, LDL, HDL, וטריגליצרידים.

## בדיקות נפוצות נוספות
*ברזל
*פריטין
*טרנספרין
*ויטמין B<sub>12</sub>
*חומצה פולית
*G6PD
*ויטמין D
*CK
*קרניטין
*מיוגלובין
*טרופונין
*חומצה לקטית
*חלבון מגיב C
*גלוקוז
*המוגלובין מסוכרר
*פפטיד סי
*עמילאז
*ליפאז
*חומצה אורית
*גורם ראומטואידי
*שקיעת דם
*פיברינוגן
*ליתיום

## קישורים חיצוניים
* בדיקת כימיה בדם, באתר שירותי בריאות כללית
* קטגוריה:בדיקות מעבדה: כימיה בדם, באתר ויקירפואה

## הערות שוליים

כימיה
אנטומיה של נפילה

**אנטומיה של נפילה** (בצרפתית: **Anatomie d'une chute**) הוא דרמה צרפתית בבימויה של ז'וסטין טרייה על פי תסריט שכתבה עם ארתור הררי. בסרט מככבת סנדרה הולר כסופרת שמנסה להוכיח את חפותה בהתרחשות שהביאה למות בעלה.

הסרט הוקרן בבכורה עולמית בפסטיבל קאן ה-76, ב-21 במאי 2023, וזכה בפרס דקל הזהב. הסרט יצא לאקרנים בצרפת ב-23 באוגוסט 2023.

## תקציר העלילה
סנדרה, סופרת גרמניה, נעצרת בצרפת באשמת רצח, בעקבות מותו של בעלה בנפילה מגובה רב בנסיבות מסתוריות. דניאל, בנם לקוי הראיה של בני הזוג, הוא העד היחיד למות אביו; סנדרה מנסה במהלך המשפט להוכיח את חפותה.

## שחקנים
* סנדרה הולר בתפקיד סנדרה
* סוואן ארלו בתפקיד וינסנט
* מילו מצ'אדו גרנר בתפקיד דניאל

## ביקורות ופרסים
באתר Rotten Tomatoes קיבל הסרט דירוג של 98 אחוז ביקורות 'טריות', על סמך 41 ביקורות. באתר Metacritic מחזיק הסרט בציון ממוצע משוקלל של 89 אחוזים.

הסרט זכה בפסטיבל הקולנוע בקאן בפרס דקל הזהב.

## קישורים חיצוניים

#### ביקורות
* 
* 
* 
* 
* 
* 

## הערות שוליים

קטגוריה:סרטים צרפתיים משנת 2023
קטגוריה:זוכי פרס דקל הזהב
קטגוריה:סרטי בית משפט
קטגוריה:פריז בקולנוע
קטגוריה:סרטים על סופרים
קטגוריה:סרטי להט"ב צרפתיים
קטגוריה:סרטים זוכי גלובוס הזהב - התסריט הטוב ביותר
קטגוריה:סרטים על מוות
נשארים לחג

**נשארים לחג** (באנגלית: **The Holdovers**) הוא סרט דרמה אמריקאי משנת 2023, בבימויו של אלכסנדר פיין ותסריט בידי דייוויד המינגסון. הסרט מתרחש בחורף 1970 ונמשך לתחילת 1971. מככב בו פול ג'יאמטי כמורה קפדן להיסטוריה קלאסית עתיקה בפנימייה בניו אינגלנד שבצפון-מזרח ארצות הברית, שנאלץ ללוות מספר תלמידים שאין להם לאן ללכת בחופשת חג המולד. לצידו משחקים דומיניק ססה, אחד התלמידים, ודאווין ג'וי רנדולף, מנהלת הקפיטריה של הפנימייה. המינגסון ביסס את התסריט על חווייותיו בתקופת התיכון.

הסרט הוקרן בבכורה עולמית בפסטיבל הקולנוע בטליורייד ב-31 באוגוסט 2023, ויצא לאקרנים בארצות הברית על ידי פוקוס פיצ'רס ב-27 באוקטובר 2023. הוא זכה לביקורות חיוביות והכניס 38 מיליון דולר. בישראל יצא הסרט ב-8 בפברואר 2024.

הסרט נבחר לאחד מ-10 הסרטים המובילים של 2023 על ידי המכון האמריקאי לקולנוע, וזכה לשבחים רבים, כולל שתי זכיות בפרסי גלובוס הזהב ובפרסי האקדמיה הבריטית לקולנוע. רנדולף זכתה בפרס שחקנית המשנה הטובה ביותר בשני הטקסים. הסרט זכה גם בחמש מועמדויות בפרס האוסקר, כולל לסרט הטוב ביותר.

## תקציר עלילה
פול הונהאם, מורה קשוח באקדמיית בארטון, מוסד אמריקאי ייחודי וספציפי, מעין שילוב של מכינה ופנימייה, שנועד להכשיר בני נוער עשירים לקראת לימודים בקולג' יוקרתי בחוף המזרחי, ומשם המשך החיים שלהם יהיו סלולים. הרבה מבני הנוער הם "ילדים של", והוא אמור לתת להם ציון מקסימלי, יהיה אשר יהיה, אך פול הוא עוף מוזר, שמתעקש לחנך את התלמידים שלו ולתת את הציון שמגיע להם. כתוצאה מכך, ולמרות הידע הרב שלו, גם ההנהלה וגם החניכים מתעבים אותו.

החיכוך עם המוסד והתלמידים מגיע לשיאו לקראת חג המולד. הרוב המוחלט של התלמידים נוסעים לחופשה עם המשפחה, אבל יש כמה שאין להם עם מי להיות ולכן נשארים בקמפוס. ההנהלה מחפשת מורה שיישאר במקום על תקן מבוגר אחראי, וכיוון שלפול אין ילדים קל להפיל את זה עליו. כך הוא מוצא את עצמו משגיח על אנגוס, אחד התלמידים העוינים והמנוכרים ביותר שלו. השניים נדרשים לבלות יחדיו במקום השומם, והם פוגשים בו דמויות נוספות שהחג שלהן לא שמח, כמו הטבחית של המוסד, אם שכולה שבנה מת בצבא, אליו התגייס כדי לממן את שכר הלימוד, כי כך עושים אמריקאים שאין להם הורים עשירים. הם מתרועעים גם עם מלצרית שעושה משמרות הן בחג ההודייה והן בחג המולד כדי לגמור את החודש.

פול הוא מורה שלכאורה מהווה בשר מבשרה של העילית האינטלקטואלית של אמריקה, אך בז לה ולאופן בו היא מתנהלת. אנגוס גם מהווה לכאורה חלק מהשמנא וסלתא של אמריקה, אלא שהוריו גרושים ומשפחתו לא מתפקדת. כלומר, שניהם לא שייכים למעמד הפועלים, אך גם בשום אופן אינם נציגים קלאסיים של מעמד העשירים.

הנכונות של השניים לחצות את הקווים מוציאה אותם למסע, שחוצה במהלך החג גם את גבולות הקמפוס, ומוביל בסופו של דבר לכמה שיאים רגשיים.

## שחקנים
* פול ג'יאמטי בתפקיד פול הונהאם, מורה קשוח באקדמיה התיכונית בארטון.
* דומיניק ססה בתפקיד אנגוס, תלמיד פיקח אך בלתי ממושמע, שאינו חוזר הביתה בחג המולד.
* דאווין ג'וי רנדולף בתפקיד מרי, הטבחית הראשית של האקדמיה, שבנה מת לאחרונה במלחמת וייטנאם.
* קארי פרסטו בתפקיד לידיה קריין, מזכירת בית הספר שעובדת גם כמלצרית.
* מייקל פרובוסט בתפקיד ג'ייסון סמית'.
* בריידי הפנר בתפקיד טדי קונץ

## פרסים ומועמדויות

## קישורים חיצוניים

## הערות שוליים

קטגוריה:סרטים אמריקאיים משנת 2023
קטגוריה:סרטי דרמה קומית אמריקאיים
קטגוריה:סרטי חג המולד
קטגוריה:סרטי מיראמקס
ג'ני קופר

**ג'ני קופר** (באנגלית: **Jenny Cooper**; נולדה ב-1974) היא שחקנית קנדית החיה בארצות הברית. ידועה בעיקר כג'ואי ברנס בסדרה של נטפליקס "וירג'ין ריבר".

## קריירת משחק
ג'ני לוין נולדה ב-1974 בטורונטו, קנדה וגדלה בקי ביסקיין, פלורידה, ארצות הברית.

היא החלה לשחק בהצגות בית ספר בגיל 11. היא החלה את הקריירה המקצועית שלה בסדרת הטלוויזיה הקנדית "ג'ייק והילד" בשנת 1995 וכיכבה מאז בעשרות סדרות טלוויזיה.

היא הופיעה בתור ולרי האריס בארבעה פרקים של סדרת הטלוויזיה של פוקס"24", בתפקיד פקידה ביחידה לביטחון המולדת שהייתהה חלק מהשתלטות על היחידה ללוחמה בטרור. הפרויקט איחד אותה מחדש עם ג'ון קאסר, המפיק בפועל של התוכנית שביים אותה בסדרה "ג'ייק והילד". מכיוון שכל עונה של התוכנית מתרחשת ביום אחד, היא מעולם לא החליפה בגדים, אבל היו לה כפולות של אותה תלבושת.

ב-2013, קופר הייתה התסריטאית, המפיקה-שותפה ואחת השחקניות הראשיות בסרט הקנדי "I Think I Do." הקומדיה הרומנטית התרחשה באדמונטון וגם צולמה בעיר. קופר גילמה את האחות של הדמויות הראשיות שגולמו על ידי מיה קירשנר ושרה קנינג, המנהלות יחד חברה לתכנון חתונות. קופר שיחקה גם בתפקיד אורח בתוכניות טלוויזיה שונות כמו "דוק", "הגבולות החיצוניים", "נאש ברידג'ס" ו"מונק". בנוסף שיחקה בתפקידי אורח בסדרות כמו "", "סקנדל", "NCIS", "בונז", ו"ריזולי ואיילס".

מאז 2019 היא משחקת את ג'ואי ברנס אחותה הגדולה של הדמות הראשית, מל מונרו (אלכסנדרה ברקנרידג'), בסדרה של נטפליקס "וירג'ין ריבר".

## חיים אישיים
מתגוררת באנסינו, לוס אנג'לס, קליפורניה. היא נישאה לדניאל קופר ב-2008 ולהם 3 ילדים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1974
אייר (סרט, 2023)

**אייר** (באנגלית: **Air**) הוא סרט דרמת ספורט ביוגרפי אמריקאי משנת 2023, בבימויו של בן אפלק. הסרט מבוסס על אירועים אמיתיים, הקשורים במקורו של אייר ג'ורדן, קו נעלי כדורסל, ומתארים את הניסיון של חברת נייקי לעשות עסקה עם הכדורסלן מייקל ג'ורדן.

בסרט מככבים מאט דיימון, בן אפלק, ג'ייסון בייטמן, מרלון ויינס, כריס מסינה, כריס טאקר וויולה דייוויס.

הקרנת הבכורה של הסרט הייתה ב-18 במרץ 2023, והוא יצא לאקרנים ב-5 באפריל 2023. הסרט זכה לביקורות חיוביות לרוב, והכניס כ-90 מיליון דולר ברחבי העולם.

## שחקנים
* מאט דיימון בתפקיד סוני ואקארו
* בן אפלק בתפקיד פיל נייט
* ג'ייסון בייטמן בתפקיד רוב שטרסר
* כריס מסינה בתפקיד דייוויד פאלק
* מת'יו מאהר בתפקיד פיטר מור
* מרלון ויינס בתפקיד גורג' רייבלינג
* ג'יי מוהר בתפקיד ג'ון פישר
* ג'וליוס טנון בתפקיד ג'יימס ר. גורדון האב
* כריס טאקר בתפקיד הווארד וויט
* ויולה דייוויס בתפקיד דלורי ג'ורדן
* דמיאן יאנג בתפקיד מייקל ג'ורדן
* גוסטב סקושגורד בתפקיד הורסט דסלר
* ברברה סוקובה בתפקיד קתה דסלר
* ג'ואל גרטש בתפקיד ג'ון אוניל
* מייקל אוניל בתפקיד ג'ו דין
* אל מדריגל בתפקיד טים
* דן בוקטינסקי בתפקיד ריצ'רד
* ג'סיקה גרין בתקפיד קתרינה סינץ

## פרסים ומועמדויות

## קישורים חיצוניים

#### ביקורות
* 
* 
* 
* 
* 
* 
* 
* 

## הערות שוליים

קטגוריה:סרטים אמריקאיים משנת 2023
קטגוריה:סרטי דרמה אמריקאיים
קטגוריה:סרטים ביוגרפיים אמריקאיים
קטגוריה:סרטי ספורט
קטגוריה:מייקל ג'ורדן
קטגוריה:נייקי
קטגוריה:סרטי האחים וורנר
קטגוריה:סרטי אמזון
קטגוריה:לוס אנג'לס בקולנוע
קטגוריה:סרטי בן אפלק
קטגוריה:סרטי דרמה ביוגרפיים
אברהם הרץ

**אברהם (רודי) הרץ** (כ"ט באדר א' ה'תרס"ה, 6 במרץ 1905 – כ"ט באדר א' ה'תשנ"ז, 7 במרץ 1997) היה ממקימי "ברית חלוצים דתיים" והקיבוץ הדתי, ראש המועצה האזורית חבל יבנה מ-1967 עד 1980.

## ביוגרפיה
הרץ נולד באאכן וגדל במינכן בבית יהודי מתבולל. מגיל צעיר התחיל לחפש את דרכו, וכך הגיע להיחשף ליהדות וללמוד עברית, ואט אט נעשה ציוני והחל לשמור מצוות. הוא חפץ להקים תנועת התיישבות ציונית דתית, ולשם כך יצא לשנת הכשרה אצל איכר גרמני. הצטרף לתנועת עזרא מתוך תקווה להחדיר אליה את הרעיונות הציוניים, אך משכשל בכך עזב את התנועה. הוא החל במסעות נאומים לרעיון הקיבוץ הדתי, והיה ממייסדי תנועת "ברית חלוצים דתיים" (בח"ד) שפעלה להגשמת רעיון זה. לצורך הוצאת הרעיון לפועל הוא למד חקלאות באוניברסיטת מינכן, ובתום לימודיו גייס קבוצה להכשרה במסגרת "קבוצת רודגס", שם הכיר את אילזה לצרוס, לה נישא ביום עליית אדולף היטלר לשלטון ב-30 בינואר 1933, ויומיים למחרת יצאו באונייה לארץ ישראל והצטרפו לקבוצת רודגס שייסדה את קבוצת יבנה, והם היו הזוג הנשוי הראשון בקיבוץ. לאחר כשנה וחצי בארץ, יצאו שוב בני הזוג לגרמניה הנאצית, שם ארגנו עליה והצלה על צעירים מבח"ד, ושבו ארצה ב-1937. היה חבר מזכירות הקיבוץ הדתי, ו"הוועדה לעליית הנוער הדתי", ממקימי כפר הנוער הדתי, גבעת ושינגטון וישיבת כרם ביבנה. במשך כ-20 שנה היה מרכז המשק בקיבוץ.

ב-1967 נבחר לראשות המועצה האזורית חבל יבנה, וכיהן בתפקיד עד 1980.

## חיים אישיים
היה נשוי לאילזה לבית לצרוס (נפטרה ב-1972), שהייתה מטפלת בתינוקות. לזוג חמישה ילדים.

## כתביו
* ** כך נולד כפר הנוער הדתי**, אלון שבות תשמ"ט.
* **נושא אלומותיו**- אסופת מאמרים שעצאו לאחר פטירתו.

## קישורים חיצוניים
* דף הנצחה להרץ אברהם (רודי) ז"ל, באתר קהילנט - קבוצת יבנה
*קברו באתר BillionGraves.

## הערות שוליים

קטגוריה:ראשי המועצה האזורית חבל יבנה
קטגוריה:מייסדי קיבוצים
קטגוריה:חברי ברית חלוצים דתיים
קטגוריה:פעילים ציונים בגרמניה
קטגוריה:ישראלים ילידי גרמניה
קטגוריה:חוזרים בתשובה
קטגוריה:בוגרי אוניברסיטת מינכן
קטגוריה:קבוצת יבנה: אישים
קטגוריה:אישים הקבורים בקבוצת יבנה
קטגוריה:ישראלים שנולדו ב-1905
קטגוריה:ישראלים שנפטרו ב-1997
אמה נאט

**אמה נאט** (באנגלית: **Emma Nutt**; יולי 1860–1915) הפכה לאישה המוקדנית הראשונה בעולם ב-1 בספטמבר 1878, כשהחלה לעבוד בחברת Edwin Holmes Telephone Despatch (שנקראה גם Boston Telephone Dispatch Company) בבוסטון, מסצ'וסטס, ארצות הברית.

## ביוגרפיה
בינואר 1878 החלה חברת הטלפונים של בוסטון להעסיק נערים כמפעילי טלפון, הראשון בהם היה ג'ורג' וילארד קרוי. בנים (על פי עדויות, כולל עדות מבעלה של נאט) זכו להצלחה רבה כמפעילי טלגרפיה, אך היחס חסר הסבלנות שלהם והתנהגותם (הכוללת מתיחות וקללות) לא התאימו לעבודה עם קהל ולכן החברה החלה לגייס מפעילות נשים. בזכות כך, ב-1 בספטמבר 1878, נאט התקבלה לעבודה. עבודתה נמשכה בין 33 ל-37 שנים עד לפרישתה בזמן משוער בין שנת 1911 ל-1915. שעות ספורות לאחר שנאט התחילה לעבוד, אחותה סטלה הפכה למוקדנית האשה השנייה בעולם, מה שהפך אותן גם לשתי המוקדניות האחיות הראשונות בהיסטוריה. בניגוד לאחותה, סטלה נשארה בתפקיד רק כמה שנים.

תגובת הלקוחות לקולה המרגיע והתרבותי ולסבלנותה הייתה אוהדת מאוד ולכן הוחלפו המוקדנים הגברים במוקדניות נשים. ב-1879 הועסקו בסי סנו באלאנס, אמה לנדון, קארי בולדט ומיני שומאן, המפעילות הראשונות במישיגן.

נאט נשכרה על ידי אלכסנדר גרהם בל, אשר מיוחסת לו המצאת הטלפון הראשון; היא קיבלה משכורת של 10 דולר לחודש עבור שבוע של 54 שעות. לפי הדיווחים, היא יכלה לזכור בעל פה כל מספר במדריך הטלפונים של חברת הטלפונים של ניו אינגלנד.

## הנצחה
"EMMA", מערכת דיבור אוטומטית שנוצרה על ידי Preferred Voice ו-Philips Electronics נקראת על שמה של אמה נאט.

ב-1 בספטמבר מצוין באופן לא רשמי בתור "יום אמה נאט".

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:אמריקאיות שנולדו ב-1860
קטגוריה:אמריקאים שנולדו ב-1860
קטגוריה:אמריקאיות שנפטרו ב-1915
קטגוריה:אמריקאים שנפטרו ב-1915
IRobot

ממוזער| Roomba 805 על תחנת טעינה
**iRobot Corporation** היא חברת טכנולוגיה אמריקאית שמתכננת ובונה רובוטים לשימוש ביתי. היא נוסדה ב-1990 על ידי שלושה חברים במעבדת הבינה המלאכותית של MIT, שעיצבו רובוטים לחקר החלל והגנה צבאית. מוצרי החברה כוללים מגוון שואבי אבק ביתיים אוטונומיים (Roomba), מגבי רצפה (Braava), ומכשירי ניקוי אוטונומיים נוספים.

iRobot מכרה יותר מ-30 מיליון רובוטים ביתיים, ופרסה יותר מ-5,000 רובוטי הגנה ואבטחה, נכון לשנת 2020.

באוגוסט 2022, Amazon. הודיעה על כוונתה לרכוש את iRobot תמורת 1.7 מיליארד דולר. העסקה כפופה לאישור רגולטורי, והיא עומדת בפני חקירה של נציבות הסחר הפדרלית של ארצות הברית (FTC) והנציבות האירופית. ביולי 2023, אמזון הפחיתה את מחיר ההצעה ל-1.42 מיליארד דולר לאחר ש-iRobot גייסה 200 מיליון דולר חוב חדש למימון הפעילות שלה.

בדצמבר 2025 הודיעה החברה על פשיטת רגל ופתחה בהליך של הגנה מפני נושים בבית משפט בדלאוור. במסגרת המהלך צפויה החברה לעבור לשליטת PICEA Robotics משנז’ן שבסין.

## היסטוריה
iRobot נוסדה בשנת 1990 על ידי רודני ברוקס, קולין אנגל והלן גריינר לאחר שעבדו במעבדת הבינה המלאכותית של MIT .
* בשנת 1998, החברה קיבלה חוזה מחקר DARPA שהוביל לפיתוח ה־PackBot .
* בספטמבר 2002, חשפה iRobot את ספינת הדגל של הרובוטים הביתיים שלה, ה-Roomba, שנמכרה במיליון יחידות עד 2004.
* iRobot החלה להיסחר בנאסד"ק בנובמבר 2005, תחת סמל הטיקר IRBT.
* ב-17 בספטמבר 2012, iRobot הודיעה כי רכשה את Evolution Robotics, יצרנית לניקוי רצפות אוטומטית.
בפברואר 2016, iRobot הודיעה כי תמכור את עסקי הרובוטיקה הצבאיים שלה ל־Arlington Capital Partners, על מנת להתמקד יותר בשוק הביתי.

בנובמבר 2021, iRobot הודיעה כי רכשה את Aeris Cleantec AG, יצרנית מטהרי אוויר שווייצרית. iRobot החלה למכור מטהרי אוויר בעיצוב Aeris דרך המותג שלה בשנת 2022.

ב-2025 פשטה החברה רגל לאחר מספר שנים בהם הצטרפו לשוק חיקויים (בעיקר סיניים) למוצר המרכזי שלה, Roomba.

## רובוטים ביתיים של iROBOT
### Roomba
Roomba הוא רובוט ניקוי אבק אוטומטי שיצא לראשונה בשנת 2002. Roomba מופעל באמצעות סוללה נטענת, ודגמים רבים זמינים עם תחנת עגינה שאליה ה-Roomba אמור לחזור להיטען בתום מחזור הניקוי שלה. הרובוט עובד בשילוב עם אביזרים המשתמשים גם ב-IR וגם ב-RF .

### Braava
ממוזער| Braava 380t ניקוי לח
Braava הוא רובוט שטיפת הרצפה של iRobot, שנועד לעבוד על רצפות קשות. Braava משתמשת במטליות ניקוי חד פעמיות או מיקרופייבר לניקוי לח ו/או יבש. דגם ה-380t מגיע עם קוביית ניווט של ערוץ 4 NorthStar, המוצבת על משטח גבוה ומכוונת את הרובוט סביב האזור אותו הוא מנקה.

העיצוב היה ידוע בשם המנטה עד 2013. הוא פותח על ידי Evolution Robotics, אשר נרכשה על ידי iRobot בשנת 2012.

### Create
Create הוא רובוט לחובבי רובוטיקה שיצא ב-2007. Create מציעה למשתמשים את האפשרות לשנות או להתאים את פונקציות הרובוט באמצעות ניסויים עם האלמנטים הבסיסיים של הרובוטיקה וכן על ידי הוספת חיישנים, תפסנים, חיבורים אלחוטיים, מחשבים או חומרה אחרת.

## ראו גם
* שואב אבק רובוטי
* בינה מלאכותית
* בית חכם

## קישורים חיצוניים

* 

## הערות שוליים

קטגוריה:חברות הנסחרות בנאסד"ק
קטגוריה:חברות רובוטיקה
קטגוריה:חברות אמריקאיות
קטגוריה:מכשירי חשמל ביתיים
קטגוריה:כלי ניקוי
יובל הדדי

**יובל הדדי** (נולד ב-20 בפברואר 1965) הוא במאי ותסריטאי קולנוע ותיאטרון ישראלי-אמריקאי.

## ביוגרפיה
הדדי נולד ביפו וגדל ביהוד, להוריו אליהו (יליד לוב) ונעמי הדדי. לאחר שירותו הצבאי עקר לארצות הברית והחל להשתלב בתעשיית הקולנוע, הטלוויזיה והתיאטרון בניו יורק ובלוס אנג'לס. באותם ימים שימש כמנהל אמנותי של תיאטרון מקומי, ומאוחר יותר כיועץ אמנותי למחזות בתיאטראות ברודוויי.

ב-2004, הועלתה ההצגה ״עיני בבל״ אותה ביים, ב-2011 עלתה באוף ברודוויי בניו יורק וב-2012 הייתה מועמדת לפרס בטקס היוקרתי ״דרמה דסק״  בקטגוריית ״פרס דרמה דסק לביצועי סולו יוצאי דופן״ . ב-2007, יצא הסרט "Semper Fi: One Marine's Journey", סרט תיעודי בהפקת שואוטיים המבוסס על ההצגה "עיני בבל", בבימויו של וינס דיפרסיו לצד חלקים מסוימים שביים הדדי.

ב-2005, יצר את סרטו הקצר הראשון "Soil" בכיכובם של כריסטופר אמיטרנו (סנגור במבחן, ER), ניקוי בנקס (רחובות ברוקלין, 12 שנים של עבדות), מרקוס מננדז (מיליונר מי שגומר ראשון), דאג וודברי (פאוור ריינג'רס הגלקסיה האבודה, CSI), דייב באאז (דקסטר, המנטליסט), מיכאל צ'ינברט (חוק וסדר: מדור מיוחד, הסנדק של הארלם) ועוד.

ב-2006, גילם את "שמריה צמרת" בסרט "דילמת הדריין" של ארז לאופר.

בשנת 2019, יצר את סרטו העלילתי הראשון (באורך מלא), "15 שנה". הסרט נבחר להיות סרט הפתיחה בהפסטיבל הבינלאומי לקולנוע גאה בסינמטק תל אביב, בו זכו שני השחקנים המובילים בפרס "השחקן הטוב ביותר". באותה שנה, הסרט זכה בפרס "הסרט הטוב ביותר" בפסטיבל הלהט"ב הבינלאומי בשיקגו, וכן בפרס "הסרט הטוב ביותר" בפסטיבל הלהט"ב הבינלאומי בנאפולי, איטליה. הסרט הופץ בבתי קולנוע בישראל, אירופה וארצות הברית. עוד באותה שנה, שימש כשופט בפסטיבל הסרטים הבינלאומי ראנג-מוקוט בטריפורה, הודו.

הדדי משמש כחבר ועד מנהל באגודת ידידי בת שבע (ארצות הברית) וכשופט בהפסטיבל הבינלאומי לקולנוע גאה.

### חיים אישיים
לאחר זוגיות בת מספר שנים עם מארק מוסקוביץ׳, השניים נישאו ב-18 ביוני 2023 בארצות הברית.

מתגורר לסירוגין בניו יורק ותל אביב.

## פילמוגרפיה נבחרת
**קולנוע**

**תיאטרון**

## פרסים ומועמדויות

## ראו גם
* 15 שנה

## קישורים חיצוניים

* יובל הדדי באתר אפל TV פלוס
* יובל הדדי באתר Broadway World
*
*
*

## הערות שוליים

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:ישראלים שנולדו ב-1965
אובסידיאן (תוכנה)

**אובסידיאן** (באנגלית: **Obsidian**) היא תוכנה לניהול ידע אישי ורישום הערות על בסיס קובצי טקסט בפורמט מרקדאון. היא מאפשרת למשתמשים ליצור קישורים פנימיים להערותיהם (מעין ויקי), ולדמות את החיבורים ביניהם באופן חזותי, למשל על ידי גרף. היא מתוכננת כדי לסייע למשתמשים לארגן ולסדר את ידעם ואת מחשבותיהם באמצעים לא-ליניאריים וגמישים. התוכנה זמינה במודל פרימיום: מינוי חודשי מאפשר סנכרון של ההערות בין פלטפורמות שונות.

אובסידיאן מציעה גם שירות אחסון לבניית בלוג אישי של הערות מרקדאון, בשם "Publish".

## היסטוריה
[ממוזער|200x200 פיקסלים|הסמליל הקודם של אובסידיאן (היה בשימוש עד [יוני 2023) – מדמה סלע אובסידיאן]]
אובסידיאן נוסדה על ידי שידה לי ואריקה שוּ בזמן שהותם בסגר במהלך מגפת הקורונה. לי ושו, שפגשו זה את זו באוניברסיטת ווטרלו, היו אחראים על בניית מיזמים משותפים אחרים לפני כן – דוגמת תוכנת "Dynalist" לארגון רעיונות ומשימות ברשימות דינמיות. אובסידיאן שוחררה לראשונה ב-30 במרץ 2020. הגרסה היציבה הראשונה (1.0.0) שוחררה באוקטובר 2022. גרסה 1.1, שבה נוסף תוסף הליבה שאפשר למשתמשים ליצור הערות בתצורת קנבס, שוחררה בדצמבר 2022.

## פיצ'רים
אובסידיאן בנויה על שלד התוכנה . היא תוכנת חוצת-פלטפורמות, הפועלת על מחשבי חלונות, לינוקס, macOS וכן על מכשירים ניידים המריצים אנדרואיד, iOS, וכן iPadOS. נכון להיום, אין גרסת של התוכנה שרצה באופן עצמאי ברשת וללא צורך באחסון על מכשיר אישי.

התוכנה ניתנת להתאמה אישית על ידי שימוש בערכות נושא ובתוספים, הזמינים גם דרך היישומונים לנייד. ישנה הבדלה מובנית בתוכנה בין תוספים המפותחים על ידי קהילת המשתמשים ("תוספי קהילה") לאלו המופצים על ידי צוות אובסידיאן ("תוספי ליבה"). תוספי הקהילה מציעים בדרך כלל התממשקות עם שירותי רשת של תוכנות בפיתוח צד שלישי וכן פונקציונליות הנעדרת מהתוכנה בתצורת הווניל.

אוביסידיאן רצה על תיקייה של קובצי טקסט; כל הערה חדשה באובסידיאן יוצרת קובץ טקסט חדש בתיקייה, וניתן לחפש בכולם מתוך התוכנה עצמה. עיצוב טקסט באובסידיאן נעשה באמצעות פורמט מרקדאון, אך ניתן גם להציג תצוגה מקדימה של הטקסט ללא הסימנונים הפנימיים של השפה.

צוות המפתחים של אובסידיאן מפעיל פורום אינטרנטי וכן שרת דיסקורד המוני, בו משתמשים יכולים להחליף ביניהם רעיונות ופתרונות לתוכנה – וכן לדון עם המפתחים ולקבל מהם עדכונים בזמן-אמת על מצב פיתוח התוכנה.

## שירותים נוספים
### Obsidian Sync
Obsidian Sync הוא פתרון בתשלום שהחברה מציעה לסנכרון ההערות בין מכשירים. הוא כולל הצפנה מקצה-לקצה, ניהול גרסאות ועובדת על כל הפלטפורמות שבהן אובסידיאן רצה.

### Obsidian Publish
Obsidian Publish הוא שירות אחסון לאתרי אינטרנט, המאפשר לבנות ולפרסם בלוג בעזרת הכלים שמציעה אובסידיאן ותוספי הקהילה.

## קישורים חיצוניים

* 

## הערות שוליים

קטגוריה:תוכנות Windows
קטגוריה:ויקי
קטגוריה:תוכנות לרישום הערות
מעברים (תוכנית טלוויזיה)

**מעברים** היא סדרה תיעודית בת שלושה פרקים ששודרה בכאן 11 בסוף שנת 2019 וסיקרה את מערך המעברים שבחיל המשטרה הצבאית. נכון לספטמבר 2023, הסדרה זכתה כמעט לשני מיליון צפיות באתר יוטיוב.

לאורכה, הסדרה עוקבת אחר מספר טירונים מרקעים שונים במערך המעברים. בתחילה, הסדרה סוקרת את הטירונות של הלוחמים בעיר הבה"דים, ולאחר מכן את השירות במחסומים במהלך חודש הרמדאן.

ארגון מחסום Watch ביקר את הסדרה גם בבחירת המילה "מעברים" (במקום "מחסומים"), וגם בהדרת מתנדבות הארגון מהסדרה. גם אריאל גרייזס מכלכליסט ביקר לטענתו את היעדר "חשיפה של הכיבוש במלוא כיעורו". גם נדב מנוחים מאתר וואלה! ביקר את הסדרה בחוסר האמירה המשמעותית כלשונו.

## קישורים חיצוניים
*  באתר תאגיד השידור הישראלי

## הערות שוליים

קטגוריה:כאן 11: תוכניות וסדרות
קטגוריה:סדרות טלוויזיה ישראליות שעלו לשידור בשנת 2019
קטגוריה:סדרות טלוויזיה תיעודיות ישראליות
קטגוריה:חיל המשטרה הצבאית
קטגוריה:צה"ל בתוכניות טלוויזיה
בית הדין המצולם

**בית הדין המצולם** היא סדרת טלוויזיה ישראלית, שנכתבה על ידי רביב ז'ק והופקה ומשודרת בערוץ הידברות (ערוץ 97).

הסדרה ממחיזה מקרים אמתיים שנידונו בבית דין רבני. מוריס כהן מגלם את אב בית הדין ואלון חמאווי ככתב שטח מחוץ לבית הדין.

את התוכנית הפיקה דקלה פרטוש וביימו אלון חמאווי ושוקי לרר בשיטת מערך מרובה מצלמות. התוכנית משודרת בערוץ הידברות (yes, HOT, פרטנר tv, סלקום tv), ערוץ צופיה, אתר הידברות ובדף הפייסבוק וערוץ היוטיוב של הידברות.

## פרקים
**עונה 1 <small>([[2020]]-[[2019]])</small>**

## קישורים חיצוניים
* 

קטגוריה:תוכניות אירוח
קטגוריה:ערוץ הידברות: תוכניות וסדרות
קטגוריה:ערוץ הידברות
לוחם 566

**לוחם 566** היא סדרה תיעודית בת שלושה פרקים ששודרה בכאן 11 ב-2020 וסיקרה את סיפורו של המרגל הישראלי אלי כהן. נכון לספטמבר 2023, הסדרה זכתה כמעט ליותר ממיליון וחצי צפיות באתר יוטיוב.

לסדרה התראיינו בן השאר ראש המוסד תמיר פרדו וההיסטוריון יוסף ארגמן ומופיעים קטעי ארכיון מראיון עם וולפגנג לוץ.

ניב שטנדל מאתר Tvbee,נדב מנוחין מאתר וואלה! ואריאנה מלמד מעיתון הארץ שיבחו את הסדרה. לעומת זאת, דורון ברוש ממעריב טען כי הסדרה למעשה לא חידשה דבר.

הסדרה הייתה מועמדת בארבע קטגוריות בפרס הקולנוע הדוקומנטרי הישראלי - הסדרה התיעודית, התחקיר, המוזיקה המקורית והפסקול. אך בסופו של דבר הסדרה לא זכתה בשום פרס.

## קישורים חיצוניים
*  באתר תאגיד השידור הישראלי

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
קטגוריה:אלי כהן
תיק 512 (סדרת טלוויזיה)

**תיק 512** היא סדרה תיעודית בת שלושה פרקים שנוצרה בעקבות חוויותיה של עדי מאירי ככתבת, שודרה בכאן 11 בקיץ 2022 וסיקרה את פרשה 512 שעסקה בפשע מאורגן בהובלת יצחק אברג'יל. הסדרה זכתה ליותר משני מיליון וחצי צפיות באתר יוטיוב, מה שהופך אותה לאחת הסדרות הנצפות ביותר של תאגיד השידור הישראלי. יוצרות הסדרה הן עדי מאירי וטל ברדה (שגם ביימה את הסדרה). מלבד התאגיד, התוכנית נתמכה גם על ידי מפעל הפיס והקרן החדשה לקולנוע וטלוויזיה.

העבודה על הסדרה נמשכה יותר מחמש שנים ודרשה דיסקרטיות רבה. אברג'יל לא ידע שהתובע הראשי בתיק, נסים מרום, מתראיין גם הוא לסדרה, ולהפך.

בטקס חלוקת פרסי האקדמיה לטלוויזיה לשנת 2022, שהתרחש באפריל 2023, הסדרה הייתה מועמדת בשש קטגוריות, ובהן: סדרת התעודה, בימוי, צילום, עריכת תמונה, הקלטה ותחקיר. בסופו של דבר, התוכנית הוענק פרס התחקיר לעדי מאירי וטל ברדה יוצרות הסדרה ולתחקירניות נטלי גנזדה ודפנה פוזון.

נועם פתחי מישראל היום ורותתה קפפר מכלכליסט שיבחו את הסדרה.

ב-11 ביולי 2024 נמכרו זכויות השידור של הסדרה באירופה לקבוצת קאנאל פלוס.

## קישורים חיצוניים

*  באתר תאגיד השידור הישראלי

## הערות שוליים

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:כאן 11: תוכניות וסדרות
בית המשפט העליון של קוריאה הדרומית

**בית המשפט העליון של קוריאה הדרומית** (בקוריאנית: **대법원**) הוא אחד משני הערכאות העליונות במערכת המשפט של דרום קוריאה יחד עם בית המשפט לחוקה. בית המשפט מתכנס בבניין בית המשפט בסיאול.

בית המשפט נוסד בפרק 5 של חוקת קוריאה הדרומית. לבית המשפט יש סמכות שיפוט אולטימטיבית ומקיפה בכל התיקים למעט המקרים הנופלים בסמכות השיפוט של בית המשפט החוקתי.

בית המשפט העליון מורכב מנשיא בית המשפט העליון ו-13 שופטים, המשמשים כבית הדין הסופי והערכאה הגבוהה ביותר בתיקים אזרחיים, פליליים, משפחתיים, מנהליים וצבאיים. דעותיו של בית המשפט מוכרות כתקדימים המוסמכים ביותר המספקים סטנדרטים לפרשנות חוקים המופעלים מתוך עקרון התקדים המחייב, תוך תרומה לפיתוח תיאוריות ופרקטיקות משפטיות.

לבית המשפט העליון מעמד שווה ערך לבית המשפט לחוקה. בית המשפט העליון עומד בראש "מערכת בתי המשפט הרגילים" כאשר המערכת השנייה היא בית המשפט לחוקה.

בתוך מערכת "בתי המשפט הרגילים" שבין המשפט העליון עומד בראשם ישנן שלוש ערכאות שיפוטיות בקוריאה - בתי המשפט המחוזיים, לרבות בית המשפט לענייני משפחה ובית המשפט המנהלי, בתי המשפט בסמכות השיפוט המקורית; בתי המשפט הגבוהים, ערכאות הביניים לערעורים; ובית המשפט העליון.

## קישורים חיצוניים

* 

## הערות שוליים

קוריאה הדרומית
קטגוריה:קוריאה הדרומית: חוק ומשפט
אליפות אוקיאניה בכדורגל נשים 2003

**אליפות אוקיאניה בכדורגל נשים 2003** (באנגלית: **2003 OFC Women's Championship**) היא המהדורה השביעית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך באוסטרליה והתקיים מ-5 באפריל עד ה-13 באפריל 2003. האליפות שימשה כטורניר המוקדמות לגביע העולם לנשים, שנערך מספר חודשים לאחר מכן בארצות הברית. 

האליפות הייתה אמורה להתקיים בנובמבר 2002 בהשתתפות עשר נבחרות, אך נדחתה עקב פרישתן של טהיטי, טונגה וסמואה האמריקנית. בהמשך פרשו גם ונואטו ופיג'י - דבר שגרם לכך שחמש המשתתפות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. 

המארחת אוסטרליה ניצחה בכל ארבעת משחקיה, לא ספגה שער, ודורגה במקום הראשון בבית עם מאזן שערים של 45+. בעקבות הזכייה, היא העפילה לגביע העולם בתור הנציגה היחידה של אוקיאניה. הייתה זו אליפות אוקיאניה האחרונה בה לקחה חלק, מכיוון שב-2006 עברה התאחדות הכדורגל האוסטרלית מקונפדרציית הכדורגל של אוקיאניה לקונפדרציית הכדורגל של אסיה.

## תוצאות

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-2003
קטגוריה:תחרויות כדורגל באוסטרליה
קטגוריה:2003 באוקיאניה
אליפות אוקיאניה בכדורגל נשים 2007

**אליפות אוקיאניה בכדורגל נשים 2007** (באנגלית: **2007 OFC Women's Championship**) היא המהדורה השמינית של האליפות אוקיאניה בכדורגל נשים שארגנה קונפדרציית הכדורגל של אוקיאניה. הטורניר נערך בפפואה גינאה החדשה והתקיים מ-9 באפריל עד ה-13 באפריל 2007. האליפות שימשה כטורניר המוקדמות לגביע העולם לנשים, שנערך מספר חודשים לאחר מכן בסין. 

באליפות היו אמורות לשחק עשר נבחרות, אך איי קוק, ונואטו, טהיטי, סמואה, פיג'י וקלדוניה החדשה ביטלו את השתתפותן לפני הפתיחה. 

מכיוון שרק ארבע מדינות לקחו חלק באליפות, הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. ניו זילנד ניצחה בכל שלושת משחקיה, ספגה רק שער אחד, ודורגה במקום הראשון בבית עם מאזן שערים של 21+. בעקבות הזכייה, היא העפילה לגביע העולם בתור הנציגה היחידה של אוקיאניה.

## תוצאות

קטגוריה:אליפויות אוקיאניה בכדורגל נשים
קטגוריה:תחרויות כדורגל ב-2007
קטגוריה:פפואה גינאה החדשה: כדורגל
קטגוריה:2007 באוקיאניה
צ'רנוב

**צֶ'רְנוֹב** (ברוסית: **Чернов**) הוא שם משפחה.

קטגוריה:שמות משפחה
ז'ול פשה

**ז'ול רומן פשה** (בצרפתית: **Jules Romain Pecher**; 1830, אנטוורפן – 1899, אנטוורפן) היה פסל וצייר בלגי.

## ביוגרפיה
פשה למד ציור באקדמיה המלכותית לאמנויות היפות של אנטוורפן אצל אדוארד דוז'רדן  ואצל יאן אנטון ורסכרן . פשה צייר ציורים של קדושים עבור כנסיות באנטוורפן: סן-אנדרה, סן-פול וכנסיית ברחם.

פשה זכה ב־1857 במדליית זהב על עבודה שאף נרכשה על ידי הממשלה הבלגית. לאחר מכן עבד בפריז בסטודיו של תומאס קוטיר, במהלך תקופה זאת הוא התיידד עם אוגוסט רודן שהיה בראשית דרכו.

פשה חזר ב-1863 לאנטוורפן.

פשה היה החל מ־1896 חבר באקדמיה המלכותית של בלגיה, אגודה של אמנים ומדענים בלגים.

## גלריה

Cornelis Floris statue by Jules Pecher at Petit Sablon Park, Brussels.jpg|קורנליס פלוריס בפארק פטיט סבלון בבריסל
Jacob Jordaens Gemeenteplaats Antwerpen 19-08-2018.jpg| יאקוב יורדאנס באנטוורפן
Loosmonument.jpg|צילום מ־1901 של מונומנט לוס באנטוורפן שנהרס. בהקמתו השתתף גם אוגוסט רודן
Clock on the National Bank Building in Antwerp - panoramio.jpg|פיסול אדריכלי בבנק הלאומי באנטוורפן


## קישורים חיצוניים

קטגוריה:פסלים בלגים
קטגוריה:ילידי 1830
קטגוריה:נפטרים ב-1899